**EESTI MEISTRIVÕISTLUSED**

# HAAVLILASKMISE olümpiaharjutustes

**V õ i s t l u s j u h e n d**

2022

**Eesmärk :** Selgitada Eesti Vabariigi 2022 a. meistrid ja medalivõitjad meeste, naiste, juunioride ja veteranide klassis, võimaldada klassinormide täitmist ning kontrollida võistlusvormi. Võistluspadruni haavlite kaal max. 24 grammi, haavlid max. nr. 7 (2,5 mm).

**Aeg, koht:** Meistrivõistlused toimuvad **13.08 – 14.08.2022 a**. Männiku jahilasketiirus.

**Programm:** M – SKEET 125 + finaalid / TRAP 125 + finaalid.

Jn & W - SKEET 125 / TRAP 125.

Vet – SKEET v. TRAP 50.

**Ajakava:** **13.08** kell 11.00 Olümpia Trap ja Olümpia Skeet 75 märki

**14.08** kell 11.00 Olümpia Trap ja Olümpia Skeet 50 märki + finaalid (üldarvestuse 8 parimat).

Harjutust SKEET lastakse kahel rajal, Nasta ja Laporte masinatega.

Harjutust TRAP lastakse ühel rajal, Nasta masinatega.

**Võistlusklassid:** M – Mehed

Jn – Juuniorid, nii poisid kui tüdrukud, sündinud 14.08.2001 või hiljem

W – Naised

Vet - 60+ mehed ja naised.

**Võistlusreeglid**: Võistlus viiakse läbi ISSF reeglite järgi, va. erandid:

1. TRAP finaalides kasutatakse TRAP standard programmi (juhul kui uut programmi ei jõuta installeerida).

2. Puudub ajalimiiti tähistav kell. Raja vanemkohtunik jälgib ajaliimiti manuaalselt.

3. Finaalides ei kasutata tolmumärke.

4. Finaalid viiakse läbi ainult meeste ja naiste võistlusklassides. Juhul kui võistlusklassis osaleb vähem kui 8 (kaheksa) sportlast on poolfinaalide (PF) asetused lähtuvalt põhivõistluse tulemustele järgnevalt:

7 (seitse) osalejat 1PF: kohad 1, 3, 5, 7; 2PF: kohad 2, 4, 6.

6 (kuus) osalejat 1PF: kohad 1, 3, 5; 2PF: kohad 2, 4, 6.

5 (viis) osalejat 1PF: lasevad kõik ja nõrgem langeb välja peale 15 märgi laskmist (TRAP) ja 20 märgi laskmist (SKEET). Finaali järjestus selgub peale 25 märgi laskmist (TRAP) ja 30 märgi laskmist (SKEET). Võrdse tulemuse korral annab eelise parem asetus poolfinaalis.

Juhul kui osalejaid on 4 (neli) või vähem toimub ainult finaal.

Kui võistlusklassis on ainult 1 (üks) sportlane finaali ei toimu.

**Osavõtjad :** Eesti Meistrivõistlustel saavad osaleda Eesti Laskurliitu kuuluvate klubide liikmed. Juunioride Eesti Meistrivõistlustel võistlevad 13.08.2001.a. ja hiljem sündinud Eesti Laskurliidu liikmesklubide laskurid 125 märgi arvestuses (ilma finaalita). Veteranide meistritiitel selgitatakse teise võistluspäeva (14.08.2022) 50 märgi arvestuses. Veteranid võistlevad ühes arvestuses olenemata harjutusest. Laskur saab osaleda individuaalarvestuses ainult ühes võistlusklassis. Võistkondlikku arvestust peetakse igas harjutuses ühes klassis, võistkonna suurus 3 (kolm) võistlejat, kes kuuluvad samasse klubisse ja ühte võistkonda võivad kuuluda kõikide võistlusklasside võistlejad. Võistkondlik paremus selgitatakse põhivõistluse (125 märki) alusel. Külalisvõistlejad saavad kaasa võistelda põhivõistlusel, kuid mitte finaalis.

**Kohtunikud:** Mõlemas harjutuses on rajal üks vanemkohtunik ja üks laskur äärekohtunikuna.

**Osavõtumaks:** Mehed 60 EUR, naised ja juuniorid 30 EUR; mis tuleb kanda hiljemalt 10.08.2022 kella 12:00-ks Eesti Laskurliidu arveldusarvele: Swedbank IBAN: EE372200221002102442. Veteranide klassis osalemine tasuta.

**Majandamine :** Meistrivõistluste korralduskulud kannab Eesti Laskurliit. Võistlejate lähetamise, majutamise ning toitlustamisega seotud kulud kannavad lähetavad organisatsioonid.

**Autasustamine :** Eesti meistrivõistluste igas vanuseklassis I-III koha saavutanud individuaalvõistlejaid autasustatakse vastava medali ja diplomiga. I–III koha saavutanud võistkondade liikmeid autasustatakse vastava medaliga. Vähem kui 3 võistkonna osalemisel antakse välja ainult kuldmedalid.

**Registreerimine:** Nii individuaalne kui ka võistkondade registreerimine toimub kuni 10.08.2022 võistluste peakohtunik Sergei Kivi, e-mail: sergei.kivi@mail.ee, kontakttel: 5043336. Registreerimisega hilinejatel on võimalik võistlusel osaleda vabade kohtade olemasolul kuni registreerimise sulgemiseni 13.08.2022 kell 10:00.

**Muu:** Iga registreerunud sportlane peab olema valmis dopingukontrolliks.

Dopingkontrollist keeldumist või dopingukontrollist kõrvalehoidmist

käsitletakse dopingureegli rikkumisena.

Eesti Laskurliit